#### **„ISTEN HOZOTT”**

#### **Tanító: Tállai Zsuzsanna (3.osztály)**

#### **Tanóra: Erkölcstan ,magyar(2 tanóra)**

#### **Témakör: MÁS KULTÚRÁK – MÁS SZOKÁSOK – MÁS ÜNNEPEK**

**Felhasznált irodalom:**

* OFI Erkölcstan 3. évfolyam -47. oldal: Ahány ország,annyi szokás
* Szitakötő 33./12-13.o.: Isten hozott!
* Szitakötő 33./Vendégségben régieknél 27-28. részletei
* O. Nagy Gábor:Magyar szólások és közmondások 718.o. vendég, vendégség

**Óra célja**:

* Értő olvasás mélyítése.
* Szóbeli fogalmazás alapozása.
* Vita, mint tanulási forma, a kommunikáció, és a közös gondolkodás.
* Más népek vendéglátó szokásainak megismerése

**Óra feladatai**:

* szókincsbővítés –szólások,közmondások
* kreativitás fejlesztése
* kooperatív tanulás
* szövegfeldolgozás

**Óra menete:**

**Ráhangolódás**

* puzzle összerakása – Mi jut eszedbe a képekről? –csoport munka (VENDÉGSÉG)
* Szókártyák húzása –fogalmak értelmezése (várt, váratlan, kelletlen,kedves, hívatlan, hívott, vendég) –beszélgetés

**Ismeretbővítés**

Megismerkedünk más és saját népünk szokásaival, vendégvárásával.

* Ismeretterjesztő szöveg feldolgozása mozaik módszerrel- mindegyik gyerek kap egy szövegrészletet, amihez jegyzetet készít. A következő körben megismerteti a csoportja tagjaival. ( Erkölcstan 3. o. 47. o.; Szitakötő 33./Isten hozott!)
* A következő körben a csoportok gondolattérképet készítenek a saját témájukról kulcsszavak segítségével. Bemutatás.
* A csoport összetételéből adódóan a roma és az arab szokásokkal is foglalkozunk egyéni reflexiók alapján.
* Közmondások értelmezése O. Nagy Gábor könyve alapján (718.o) –csoportmunka -A borítékban található szólások, közmondások párosítása a jelentéssel. (Lehetőség van arra is, hogy a Learningapps.org oldalon levő tankocka elkészítésével a gyerekek munkáját IKT módon is ellenőrizzük.

**Óra zárása**

Drámajáték: - vendéget várunk (születésnap, karácsony, játékdélután)

* kellemetlen, váratlan vendég betoppanása (állókép)
* rég nem látott vendég megérkezése (állókép)